Αύξηση κατά το ποσό των δύο δισεκατομμυρίων εννιακοσίων ογδόντα εκατομμυρίων (2.980.000.000) δραχμών του μετοχικού κεφαλαίου της ΔΗΜΟΣΙΑΣ ΕΠΙΧΕΙΡΗΣΕΩΣ ΠΕΤΡΕΛΑΙΟΥ Α.Ε.Εγκρίνεται η από 29 Δεκεμβρίου 1997 απόφαση της έκτακτης Γενικής Συνέλευσης της Δημοσίας Επιχειρήσεως Πετρελαίου (Δ.Ε.Π.) Α.Ε. με την οποία αυξάνεται το μετοχικό κεφάλαιο της ΔΕΠ Α.Ε. κατά δύο δισεκατομμύρια εννιακόσια ογδόντα εκατομμύρια (2.980.000.000) δραχμές, με έκδοση πεντακοσίων ενενήντα έξι (596) ονομαστικών μετοχών, ονομαστικής αξίας πέντε εκατομμυρίων (5.000.000) δρχ. η καθεμία, σε δύο (2) πολλαπλούς τίτλους των διακοσίων (200) μετοχών ο καθένας και ένα (1) πολλαπλό τίτλο των εκατόν ενενήντα έξι (196) μετοχών. Το ποσό αυτό καταβάλλεται από το Πρόγραμμα Δημοσίων Επενδύσεων 1997 για τις ανάγκες της ειδικής για το έργο του φυσικού αερίου θυγατρικής Εταιρείας της ΔΕΠ Α.Ε., της ΔΕΠΑ Α.Ε. Οι μετοχές θα περιέλθουν όλες στο μόνο μέτοχο της Εταιρείας, το Ελληνικό Δημόσιο. Με την αύξηση αυτή των δύο δισεκατομμυρίων εννιακοσίων ογδόντα εκατομμυρίων (2.980.000.000) δραχμών το μετοχικό κεφάλαιο της ΔΕΠ Α.Ε. διαμορφώνεται στο συνολικό ποσό των διακοσίων είκοσι τεσσάρων δισεκατομμυρίων επτακοσίων εξήντα εκατομμυρίων (224.760.000.000) δρχ. διηρημένο σε σαράντα τέσσερις χιλιάδες εννιακόσιες πενήντα δύο (44.952) ονομαστικές μετοχές, ονομαστικής αξίας πέντε εκατομμυρίων (5.000.000) δρχ. η κάθε μία. Το Διάταγμα αυτό ισχύει από την δημοσίευσή του στην Εφημερίδα της Κυβερνήσεως. Στην Υπουργό Ανάπτυξης αναθέτουμε τη δημοσίευση και την εκτέλεση του παρόντος διατάγματος. Αθήνα, 4 Μαρτίου 1998 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝΑΝΑΠΤΥΞΗΣ ΓΙΑΝΝΟΣ ΠΑΠΑΝΤΩΝΙΟΥ ΒΑΣΩ ΠΑΠΑΝΔΡΕΟΥ (2).